PREVENTIVA PRED COVID-19 VERZIJA 25.03.2020

CHECK LISTA ZA GRADBIŠČA

Da bi se na gradbiščih zaščitili pred COVID-19, morajo biti izpolnjeni naslednje spodaj navedeni ukrepi.

V skladu z določilom čl. 7d COVID-19 - Uredbe 2 velja:

Delodajalci so pri gradnji in spremljajoči dejavnosti ter v industriji dolžni upoštevati priporočila zveznega urada za zdravje, ki se nanašajo na higieno in socialno razdaljo. V ta namen je poimensko število prisotnih oseb na gradbišču ustrezno omejeno, organizacija gradbišča in organizacija obrata mora biti temu prilagojena, da se tako prepreči zadrževanje več kot 5 oseb v prostorih za počitek in jedilnicah.

|  |  |  |  |
| --- | --- | --- | --- |
| VPRAŠANJE | DA | NE | UKREP |
| Ali so posebej ogrožene osebe z ukrepi na delovnih mestih dovolj zavarovane? | □ | □ | Za posebej ogrožene osebe veljajo osebe starejše od 65 let in osebe, ki imajo naslednje bolezni: visok krvni tlak, sladkorno bolezen, bolezni srca in ožilja, kronična obolenja dihal, bolezni in terapije, ki slabijo imunski sistem, rak.  Pri zaposlitvah posebej ogroženih delavk in delavcev so se delodajalci z ustreznimi organizacijskimi ukrepi dolžni držati priporočil zveznega urada za zdravje. |
| Ali zaposleni upoštevajo minimalno 2 m razdaljo drug od drugega? | □ | □ | Razdalja med dvema delavcema na delovnem mestu mora znašati najmanj 2 m. Če to ni mogoče, mora biti časovni stik čim krajši (maksimalno 15 min). Za izvajanje ukrepa mora poskrbeti delodajalec. To velja tudi, če se delo izvaja v parih.  Če to ni mogoče, je potrebno organizacijo dela ustrezno prilagoditi. Število prisotnih oseb na gradbišču je potrebno omejiti.  V posebnih situacijah so delavci opravičeni do uporabe varovalne opreme kot so rokavice, maske in očala. Ta oprema na splošno ni potrebna. |
| Ali se skupinski prevozi na delo izvajajo tako, da so osebe oddaljene 2 m ena od druge? | □ | □ | Pri skupinskih prevozih: Pri skupinskih prevozih je potrebno zmanjšati število oseb v vozilu, opraviti je več voženj ali uporabljati več vozil (tudi privatna vozila). Proučiti je potrebno možnost, da bi bil začetek delovnega časa različen. Razdalja med dvema osebama v vozilu mora znašati najmanj 2 m. Če to ni mogoče zagotoviti mora biti časovni stik čim krajši (maksimalno 15 minut). |
| Ali je v bližini gradbišča na razpolago zadosti parkirišč za privatna vozila? | □ | □ | Delodajalec mora poskrbeti, da je v bližini gradbišča na razpolago zadosti parkirišč. Ta morajo biti na oddaljenosti (cca 1 km) od gradbišča. |
| Ali lahko zaposleni v času odmora ohranjajo zadosten odmik? | □ | □ | Razmak med dvema osebama na delovnem mestu mora znašati najmanj 2 m. Ta razdalja mora biti zagotovljeno z ustrezno razmestitvijo stolov in časovno različno uporabo opreme v bivalnih prostorih na gradbišču. Kot alternativa temu, naj bi se odmor organiziral v različnih časovnih obdobjih. Določilo o razdalji je potrebno uporabljati tudi v prostorih za odmor in jedilnicah. Preprečiti je potrebno zbiranje ljudi (več kot 5 oseb in na razdalji manjši od 2 m). |
| Ali si lahko zaposleni umivajo roke s tekočo vodo in milom ? | □ | □ | Umivanje rok je najpomembnejši ukrep pri preprečevanju okužbe. Delodajalec mora na gradbišču zagotoviti dostop do tekoče vode in mila. Na delovnih mestih, kjer to ni mogoče mora zagotoviti sredstva za razkuževanje rok in jih dopolnjevati. |
| Ali so zaposleni opozorjeni, da se redno umivajo roke? | □ | □ | Vse osebe na gradbišču (zaposleni, drugi izvajalci, kupci), naj bi se redno umivale roke z vodo in milom. Še posebej pred prihodom na delovno mesto, pred in po odmoru, pred in po uporabi WC kot tudi po razgovorih. |
| Ali se sanitarije redno čisti? | □ | □ | Sanitarije še posebej mobilne sanitarije se mora redno in temeljito čistiti. |
| Ali je na razpolago zadosti brisač za enkratno uporabo? | □ | □ | Delodajalec naj bi poskrbel, da je na razpolago zadosti brisač za enkratno uporabo in mila. Na delovnih mestih, kjer to ni mogoče je potrebno zagotoviti sredstva za razkuževanje rok in jih redno dopolnjevati. |
| Ali so zaposleni seznanjeni, da morajo v primeru bolezni ostati doma? | □ | □ | Zaposleni, ki kašljajo, imajo bolečine v vratu, težave z dihanjem z ali brez vročine, vročičnost ali bolečine v mišicah morajo ostati doma. Ta varnostni ukrep je potrebno v ustreznem jeziku pojasniti vsem zaposlenim. |
| Ali boste zaposlene, ki so oboleli nemudoma napotili domov? | □ | □ | Zaposlene, ki kašljajo, imajo bolečine v vratu, težave z dihanjem, z ali brez vročine, vročičnostjo ali bolečinami v mišicah morate takoj poslati domov ali po telefonskem obvestilu k zdravniku ali k nujni medicinski pomoči. Zaposlenemu, ki je zbolel ne smete dovoliti delati. |
| Ali vsak zaposleni uporablja svoje lastno orodje? | □ | □ | Če naj bi delovno orodje uporabljalo več zaposlenih mora delodajalec poskrbeti, da se ta dela ali to delovno orodje dodeli eni osebi ali da se delovno orodje pred izročitvijo drugemu delavcu razkuži.  Pri skupni uporabi delovne opreme moramo biti pozorni na redno umivanje rok ali na razkuževanje. |
| Ali zaposleni (pri malici) uporabljajo lasten pribor in potrebščine? | □ | □ | Zaposleni naj si steklenice, krožnike, kozarce, pribor in potrebščine ne delijo. Delodajalec mora poskrbeti, da se pribor po uporabi opere z vodo in milom. |

Če je odgovor na vprašanje **ne** je potrebno takoj poskrbeti za izvajanje ukrepov.

Prevedel: Razinger Anton